ກວດກາວຽກງານກະກຽມການເລືອກຕັ້ງສະມາຊິກສະພາແຫ່ງຊາດຊຸດທີ 14 ແລະ ສະມາຊິກສະພາປະຊາຊົນທຸກຂັ້ນ
ທ່ານ ຫງວຽນວັນຟາ ລົງຕິດຕາມກວດກາການປະຕິບັດ
ວຽກງານກະກຽມການເລືອກຕັ້ງຢູ່ແຂວງ ຫວີງຟຸກ
(ພາບ: ໜັງສືຟິມຫວີງຟຸກ)
ວັນທີ 24/03, ຄະນະຕິດຕາມກວດກາຂອງຄະນະກຳມະການສູນກາງແນວໂຮມປະເທດຊາດ ຫວຽດນາມ ໂດຍທ່ານ ຫງວຽນວັນຟາ, ຮອງປະທານຄະນະກຳມະການສູນກາງແນວໂຮມປະເທດຊາດ ຫວຽດນາມ ເປັນຫົວໜ້າຄະນະ, ໄດ້ລົງຕິດຕາມກວດກາສະພາບການ, ຄວາມຄືບໜ້າ, ໝາກຜົນການປະຕິບັດວຽກງານກະກຽມການເລືອກຕັ້ງສະພາແຫ່ງຊາດຊຸດທີ 14 ແລະ ສະພາປະຊາຊົນທຸກຂັ້ນຢູ່ແຂວງ ຫວີງຟຸກ. ນະທີ່ນີ້, ທ່ານ ຫງວຽນວັນຟາ ຕີລາຄາສູງຄວາມມານະພະຍາຍາມຂອງອຳນາດການປົກຄອງ ແລະ ແນວໂຮມປະເທດຊາດທຸກຂັ້ນໃນແຂວງ ຫວີງຟຸກ ໃນການຜັນຂະຫຍາຍປະຕິບັດວຽກງານເລືອກຕັ້ງສະມາຊິກສະພາແຫ່ງຊາດຊຸດທີ 14 ແລະ ສະມາຊິກສະພາປະຊາຊົນທຸກຂັ້ນອາຍຸການ 2016 – 2021. ທ່ານ ຫງວຽນວັນຟາ ສະເໜີແຂວງ ຫວີງຟຸກ ສືບຕໍ່ສຸມໃສ່ຜັນຂະຫຍາຍບັນດາບາດກ້າວຖືກຕາມຂັ້ນຕອນທີ່ໄດ້ຮັບການແນະນຳ.
ແລະກໍ່ໃນວັນທີ 24/03, ຄະນະປະຕິບັດງານຂອງຄະນະກຳມະການສູນກາງແນວໂຮມປະເທດຊາດ ຫວຽດນາມ ໂດຍທ່ານ ຫວູຈ້ອງກີມ ຮອງປະທານ, ເລຂາທິການໃຫຍ່ຄະນະກຳມະການສູນກາງແນວໂຮມປະເທດຊາດ ຫວຽດນາມ ເປັນຫົວໜ້າຄະນະກໍ່ໄດ້ລົງ ກວດກາວຽກງານກະກຽມການເລືອກຕັ້ງສະມາຊິກສະພາແຫ່ງຊາດຊຸດທີ 14 ແລະ ສະມາຊິກສະພາປະຊາຊົນທຸກຂັ້ນອາຍຸການ 2016 – 2021 ຢູ່ແຂວງ ທ໋າຍບີ່ງ.
(ແຫຼ່ງຄັດຈາກ VOV)